als_Latn dik_Latn sag_Latn
aSport.info – Duket se telenovela Hamdi Salihi në ketë merkato dimërore po vjen drejt fundit. Sipas asaj që raportohet nga mediat franceze, sulmuesi shkodran do të bashkohet me ekipin francez Nantes, teksa klubi që gjendet në vëndin e 6 në kampionat kërkon të marrë që tani masat për të zëvëndësuar sulmuesin Djordjevic që do të largohet në merkaton verore.Salihi ishte në kërkim të një skuadre këtë merkato dimërore pas largimit nga ekipi kinez i Jiangsu, ndërsa përveç ofertave europiane pati dhe kërkesa nga Superliga, të cilat ai i refuzoi. Salihi do të ndjekë kështu gjurmët e Lorik Canës apo Edvin Muratit që kanë luajtur më përpara në Ligue 1.
Vetë ish-mesfushori i kombëtares Murati, vëllai i të cilit është manaxheri i Salihit, deklaroi për mediat franceze : “Salihi është një golashënues i vërtetë, i fuqishëm në ajër, një gjahtar i vërtetë goli. Të gjithë e kemi në mendje golin që shënoi ndaj Norvegjisë. Do ti bëjë shumë punë Nantes. Duke parë kampionatin francez besoj se Hamdiu ka të gjitha aftësitë për tja dalë në Ligue 1″.
You must be logged in to post a comment Login
als_Latn als_Latn eng_Latn